GRADSKO KAZALIŠTE MLADIH, SPLIT

Trg Republike 1

**Z A P I S N I K**

pete sjednice Kazališnog vijeća GKM-a

Sjednica Kazališnog vijeća GKM-a održana je 25. srpnja 2022. u prostorijama Gradskog kazališta mladih Split s početkom u 10:sati

U pozivu sudjelovali:

1. Siniša Novković, predsjednik Vijeća
2. Vinko Mihanović, potpredsjednik Vijeća
3. Zlatko Aljinović, član Vijeća
4. Marija Dukić, članica Vijeća
5. Željana Cvitanović (online), članica Vijeća
6. Ivo Perkušić, ravnatelj
7. Mirza Banović, voditeljica računovodstva
8. Irena Bitanga, tajnik, pravnica
9. Ivana Tadinac Šećer, voditeljica Odsjeka za kulturu Grada Splita

**DNEVNI RED**

1. Usvajanje zapisnika četvrte sjednice Kazališnog vijeća
2. Usvajanje prijedloga Odluke o utvrđivanju i raspodjeli rezultata za 2021. godinu
3. Šestomjesečno financijsko izvješće
4. Šestomjesečno programsko izvješće
5. Odluka o prijedlogu za tonsko snimanje sjednica
6. Usvajanje Polugodišnjeg izvještaja o izvršenju Financijskog plana za 2022.
7. Povišenje mjesečne članarine za polaznike Dramskih studija
8. Razno

Prije početka sjednice, Potpredsjednik Vijeća utvrđuje postojanje kvoruma.

 Na samom početku sjednice vijećnica Marija Dukić dala je ostavku na mjesto zapisničara. Kazališno vijeće je odlučilo da će se na svakoj sljedećoj sjednici svi članovi Vijeća izmjenjivati u svojstvu zapisničara. Na mjesto zapisničara na ovoj, petoj sjednici uskočio je potpredsjednik vijeća Vinko Mihanović.

**Točka 1.**

 Jednoglasnom odlukom Kazališno vijeće usvojilo je zapisnik s prethodne sjednice.

**Točka 2.**

 GKM je na dan 31. prosinca 2021. ostvarilo manjak prihoda u iznosu 61.491,30, a koje se sastoji od prenesenog manjka prihoda iz 2020. u iznosu od 182.712,71 te ostvarenog viška prihoda u 2021. u iznosu od 121,221,41 kuna. Manjak od nefinancijske imovine 25.169,00 pokrit će se iskazanim viškom prihoda poslovanja odnosno 2022. izvršit će se preraspodijela rezultata prebijanjem manjka prihoda od financijske imovine ostvarenim viškom prihoda poslovanja 2021. godine. Preostali manjak prihoda u iznosu 86.660,30 uključit će se u prve Izmjene i dopune plana za 2022. kojima će se planirati njegovo sukcesivno pokriće. Vijećnici su ovaj prijedlog usvojili jednoglasno.

**Točka 3.**

U promatranom periodu od 1. siječnja do 30. lipnja 2022. god. GKM je ostvario višak prihoda i primitaka u iznosu od 161.141,51 kn. Preneseni manjak prihoda iz prethodne godine iznosio je 86.660,30 kn iz čega proizlazi da višak prihoda koji nam je na raspolaganju u sljedećem razdoblju iznosi 74.481,21 kn. Ostvareni prihodi evidentirani su prema novčanom načelu i veći su za 25,7% u odnosu na isto razdoblje prethodne godine. Vijećnici nisu imali primjedbe na financijsko izvješće.

**Točka 4.**

U razdoblju od 1. siječnja do 30. lipnja 2022. godine Gradsko kazalište mladih

ostvarilo je ukupno 93 izvedbe iz vlastite produkcije s 12 različitih predstava. Uz navedeno, Kazalište je realiziralo i 16 nastupa svojih Studija za djecu i mladež, a u 11 izvedbi je sudjelovalo kao suorganizator. Dakle, sveukupno je izvedeno 120 izvedbi.

Scenska uprizorenja na daskama GKM –a pratilo je 10402 gledatelja. Vijećnici nisu imali primjedbe programsko izvješće.

**Točka 5.**

Preporuka Gradskog vijeća Grada Splita o tonskom snimanju sjednica Kazališnog vijeća nije usvojena. Protiv preporuke su bila četiri vijećnika dok je vijećnik Vinko Mihanović bio suzdržan.

**Točka 6.**

Nakon detaljnog prikaza Polugodišnjeg izvještaja o izvršenju financijskog plana za 2022. koji se odvijao prema predviđenoj dinamici, Vijećnici su izvještaj prihvatili jednoglasno.

**Točka 7.**

Ravnatelj kazališta je Vijećnike izvijestio o Odluci o povećanju mjesečne članarine za polaznike Dramskih studija s 180 na 200 kuna.

**Točka 8.**

Zbog povećanog broja članova, Ravnatelj je od jeseni najavio novu voditeljicu dramskog studija za odrasle, glumicu Miju Vladović koja bi preuzela Dramski studio za odrasle. Zbog brojnog članstva, Ravnatelj je ukazao i na manjak prostora za rad spomenutih studija. Predstavnica Grada Ivana Tadinac Šećer je imala razumijevanja za spomenute teškoće te je zaključeno da bi trebalo napraviti sastanak na razini Službe za kulturu kako bi se riješio ovaj problem. Ravnatelj Ivo Perkušić je još jednom skrenuo pozornost i na nedostatna novčana sredstva koja Grad Split izdvaja za produkciju kazališta te je zamolio za njihovo povećanje s čim su se složili svi Vijećnici kazališta. Također je napomenuo da je Grad Split dao suglasnost za raspisivanje natječaja za upražnjeno mjesto voditelja propagande.

Sjednica je završila u 11:10 sati.

Siniša Novković, predsjednik Vijeća

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vinko Mihanović, zapisničar

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasa: 612-03/22-01/113

Urbroj: 2181-110-22-1

Split, 25. srpnja 2022.